{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o obrascu prethodne procjene za Zakon o izmjenama i dopunama Zakona o hrvatskim braniteljima iz Domovinskog rata i članovima njihovih obitelji"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Josip Sabljak","OBRAZAC PRETHODNE PROCJENE","Poštovanje ,\nJosip  Sabljak  Josipdol  Banova  10  sabljak.josip@gmail.com\n\nPotpredsjednik Vlade i ministar hrvatskih branitelja Tomo Medved \n\nPoštovanje ,\n\nPREDLAŽEM  \n1. Da  se kod  izračuna  mirovine  po  ZOMO -a  računa  10  naj  boljih  godina.\nPrimjer  kod  mene 41 godina i 3  dana  efektivnog   staža   i poseban  staž 4 godine   2 mjeseca i  19 dana  Ukupno  45 godina  2 mjeseca  i  22 dana   . VRIJEME PROVEDENO  U  RATU  1542 dana  . Prosjek osobnog   boda 0,7945  za  čitavi  staž.  Da   se  uzima  10  najboljih   godina  imao  bi  prosjek   1,1435 Najbolje   godine  sam imao  od 1979  do 1991  što  se  vidi  da  smo  u  ratu i  poslije  rata  imali  male  plaće   pa  sa  tim  i  manji  prosjek  osobnih  bodova   .Izračun    mirovine  po  prvom  je   45,7717 osobnih bodova  sa  sadašnjim  vrednosti  boda od 10,86 €   =497,08 € .\nDa  se  uzima  prosjek  10  najboljih  godina  65,8778 osobnih  bodova   pomnoženo  sa  10,86  €   =  715,43  Razlika  je 218,35 €  ili  1.645,16 kuna .Ja  sam  u  najnižoj  braniteljskoj jer  1542  dana ili 53,6788  pomnoženo  sa10,86  =582,95 €\nKod  najnižih  se  vidi  nepravda   jer  radni  staž  ništa   ne  znači .Netko  ko  je  ispunio  uvjet sa 15  godina staža  u  mirovinu  i  ima  dana  u  ratu  kao  ja  imamo  istu  mirovinu .Po  članku52,c  (NN84/21 ) Branitelji  mogu  podnijeti  zahtjev  za  ponovo  računanje  mirovine  uz  primjenu  člana 27; 35.  ili 48 .  Članak 27. (NN 84/21 )  glasi  : osobni  bod  se poveća  ovisno  o vremenu  provedenom  u  ratu . U mom  slučaju bi  bilo  40 %  jer sam dragovoljac sa 1542 dana  u  ratu . U  praksi  mirovinsko  samo  dodaje  na  osobne  bodove po  ZOMO-a   a onda  dodatka   od  27  %  nema.\nPREDLAŽEM   DA  SE  UKUPNOJ  MIROVINI  IZRAČUNATOJ  PO  ČLANKU  79  STAVKU  1  ZOMO- a  I  ČLANKU  79  STAVKU 2  ZOMO -a     DODAJU   BODOVI    KOJI  PROIZLAZE    IZ  POVEĆANJA  OSOBNOG  BODA   OVISNO  VREMENA  PROVEDENOM  U  RATU    Članak  27.  (NN 84/21 ) Ovakvim  obračunom  bi  se  izbjegle  mnoge  nepravde  .Ima   dragovoljaca  koji  nemaju  niti  1 centa  kao  branitelj .Evo  primjera   na  mojoj  mirovini  kako  bi  se  računalo : članak 79 stavak1 ZOMO- a   36,0407 +članak 79 stavak 2  ZOMO-a  dodatak  na  mirovinu  27%   = 9,7310  Ukupno  mirovina  45,7717 bodova .Ovim  bodovima dodati 36,0407 X 40%  = 14,4163 \n45,7717  + 14,4163  = 60,1880  Neznam  koliko  ste  me  razumili   ali  se  nadam  da  ćete razmotriti  moje prijedloge   koji  tište  mnoge   Branitelje  a  osobito  one  koji  su  bili  dugo  u  ratu   a  poslije  nastavili  raditi  do  punog  staža.\n\nPREDLAŽEM :\n1. KOD  OBRAČUNA  MIROVINE  PO   ZOMO -a  uzeti   prosjek  10  najpovoljnijih  godina.\n2.NA  UKUPNU  MIROVINU  PO ZOMO -a  DODATI povećanje  osobnog  boda  prema  vremenu  provedenom  u ratu Članak 27 (NN 84/21 )\n3.Da   svi  branitelji  koji  su  u  mirovini   mogu  podnijeti  zahtjev   za  ponovni  izračun   mirovine ako  za  njih  bude  povoljnije.","Nije prihvaćen","Hrvatski zavod za mirovinsko osiguranje mirovinu određuje prema najpovoljnijem propisu po kojem korisnik zadovoljava uvjete za mirovinu. Vezano uz primjenu članka 79. Zakona o mirovinskom osiguranju, ističemo kako je Zakonom o dodatku na mirovine ostvarene prema Zakonu o mirovinskom osiguranju propisano da se on primjenje samo na mirovine ostvarene prema Zakonu o mirovinskom osiguranju."]
[2,"RENATO SIKIRIĆ","OBRAZAC PRETHODNE PROCJENE","Potpredsjednik Vlade i ministar hrvatskih branitelja Tomo Medved \n\nPostovani, \n  \nkako je pokrenut postupak novog nacrta prijedloga Zakon o izmjenama i dopunama Zakona o hrvatskim braniteljima iz Domovinskog rata i članovima njihovih obitelji, sa osnovnim ciljem kako navodite, stvaranja sustava koji će omogućiti da iznos osnovnih prava u Zakonu bude usklađen s potrebama braniteljsko-stradalničke populacije iz Domovinskog rata i rastom troškova života, odnosno s ekonomskim stanjem u Republici Hrvatskoj. \nIzmjena Zakona je potrebna i svakako vrijedna hvale, a naročito vezano za nužno potreban ispravak nespretne formulacije derogirajućeg članaka 49. stavak 5., koja vam se moguće potkrala. \n\nZa pretpostaviti je da je namjera vašeg Ministarstva i Vlade Republike Hrvatske kao predlagateljice trenutnog Zakona i prestanka važenja Zakona o pravima hrvatskih branitelja iz Domovinskog rata i članova njihovih obitelji, koji je njemu prethodio, nastavak dostojanstvenog vrednovanja instituta najniže mirovine, vodeći računa da će se navedena mirovina u idućem razdoblju moći, kao i sve ostale u Republici Hrvatskoj, usklađivati prema recentnim podacima Državnog zavoda za statistiku, a što je postalo iznimno važno u svjetlu snažnog inflatornog rasta i sve veće štete koju nesretni članak 49. uzrokuje prema institutu najniže mirovine, sramno zakidajući njene korisnike.\nU navedenom Zakonu se člankom 49. stavkom 5. određuje način izračuna najniže mirovine kako slijedi: \nNajniža mirovina određuje se od osnovice koja iznosi 45% prosječne neto plaće po zaposlenome u pravnim osobama Republike Hrvatske u 2016. godini, a prema podacima Državnog zavoda za statistiku. \n\nProblem leži u formulaciji „u 2016. godini, a prema podacima Državnog zavoda za statistiku“ čime je zakonodavac sa navedenom godinom apsolutno neprihvatljivo zamrznuo navedenu \"mirovinu\", namjesto da je uobičajeno propisano „u godini koja prethodi godini ostvarivanja prava, a prema podacima Državnog zavoda za statistiku“. \nTakva standardna formulacija je uostalom u članku 31. stavak 4., stajala i u prethodno važećem Zakonu o pravima hrvatskih branitelja iz Domovinskog rata i članova njihovih obitelji, točnije od 2004. godine i samog uvođenja instituta najniže mirovine  (»Narodne novine«, br. 174/2004, 92/05, 02/07, 107/07, 65/09, 137/09, 146/10, 55/11, 140/12, 19/13 - pročišćeni tekst, 33/13, 148/13 i 92/14).\nNije nevažno naglasiti, da je Ustavni sud već jednom iznio stav kako je pravo na usklađivanje mirovina ustavno socijalno pravo, izvedeno iz članaka 1. i 3. Ustava čiji bitni sadržaj ne smije biti ograničen, a što se primjenom članka 49. stavka 5. nesporno događa. \nUostalom i sami naglašavate da braniteljsko stradalnička populacija iz Domovinskog rata predstavlja ranjivu skupinu koja zahtjeva posebnu skrb, a što je sukladno i članku 58. stavku  3. Ustava Republike Hrvatske  kojim je propisano da posebnu skrb država posvećuje zaštiti hrvatskih branitelja. Što je svakako od 2017. godine derogirano, sada važećim Zakonom.  \n\nStoga se traži i predlaže da se u narednoj izmjeni i dopuni Zakona,  Članak 49. „Pravo na najnižu mirovinu“ izmijeni u stavku 5. i da kao takav ispravljen glasi:\n\n (5) Najniža mirovina određuje se od osnovice koja iznosi 45% prosječne netoplaće po zaposlenome u pravnim osobama Republike Hrvatske u godini koja prethodi godini ostvarivanja prava, a prema podacima Državnog zavoda za statistiku.","Nije prihvaćen","Zakonom o hrvatskim braniteljima iz Domovinskog rata i članovima njihovih obitelji 2017. godine izjednačena je visina najniže mirovine za sve hrvatske branitelje iz Domovinskog rata neovisno o godini u kojoj ostvaruju to pravo, a na način da je zadržana ista polazna osnovica. Međutim, navedenim Zakonom je propisano povećanje iznosa najniže mirovine sukladno vremenu sudjelovanja u obrani suvereniteta Republike Hrvatske za 0,015% proračunske osnovice za svaki dan sudjelovanja u borbenom sektoru. Ovakvim pristupom hrvatskim braniteljima s najduljim sudjelovanjem u obrani suvereniteta RH omogućen je znatno viši iznos najniže mirovine u odnosu na iznos predviđen prethodnim Zakonom, a u okviru raspoloživih sredstava."]
[3,"Žan Glavurtić","OBRAZAC PRETHODNE PROCJENE,\n1. OPĆE INFORMACIJE ","Poštovani g. Medved\nJoš prije par godina razmatrali ste problem kojim su prema ZOPHBiDR branitelji zaposleni u PS, DVO i OSO praktički izgubili prava kao branitelji te ste obećali, ako ništa drugo, srediti stvari s Ministarstvom rada i mirovinskim sustavom da bi bar izjednačili prava koja kao branitelji nemamo. Naime, tim zakonom - mi koji smo ostali raditi u tim sustavima jesmo-ali i nismo branitelji jer nas sustav ne prepoznaje kao ni ZOPHBiDR. \nPitanje - kad i kako će te riješiti taj dio ljudi koji je nemali broj (oko 40-60 000 ) ? \nIli da se ponovno okupljamo pred vratima Vašeg Ministarstva? \nMi smo podložni mirovinskom sustavu kakav jest sad u RH, kao da rata vidjeli nismo, kao da sam te 4 godine pakla sa suborcima - bio u Briselu.. Možda s g . A.P. jesam, ladio m*** kao i ostalih na desetke tisuća branitelja.\nSramota. \nGlasove će te dobiti vjerojatno od kupljenih, ali od prodanih nikad. \n\nLp","Primljeno na znanje","Mirovinska prava hrvatskih branitelja iz Domovinskog rata DVO i službenih ovlaštenih osoba regulirana su Zakonom o pravima iz mirovinskog osiguranja djelatnih vojnih osoba, policijskih službenika i ovlaštenih službenih osoba. Ova prava su povoljnija u nekim dijelovima u odnosu na prava predviđena općim mirovinskim propisom. Sukladno stajalištu sudova nije moguće u ostvarivanju mirovinskih prava koristiti povoljnije uvjete iz dva ili više propisa. Stoga, nije moguće ovim Prijedlogom Zakona o izmjenama i dopunama Zakona o hrvatskim braniteljima i članovima njihovih obitelji propisati još jedne povoljnije uvjete za mirovinska prava navedenih osoba. Moguće je samo izmjenama Zakona o pravima iz mirovinskog osiguranja djelatnih vojnih osoba, policijskih službenika i ovlaštenih službenih osoba predvidjeti nova prava za ovu skupinu hrvatskih branitelja iz Domovinskog rata."]
[4,"Zlatko Lacković","OBRAZAC PRETHODNE PROCJENE,\n1. OPĆE INFORMACIJE ","Zovem se Zlatko Lacković, 100% HRV-i 1. grupe, Adresa: Bratina46, 10451 Pisarovina.\nMoj prijedlog je: pošto se mijenja ili dopunjuje postojeći zakon o izmjenama i dopunama Zakona o hrvatskim braniteljima iz Domovinskog rata i članovima njihovih obitelji da se nama 100% invalidima prve skupine prvo vrate oduzeta i smanjenja primanja osobne invalidnine koja su nam smanjena 2001. g; a time su smanjena i primanja našim njegovateljima jer nam je smanjena osnovica osobne invalidnine jer meni je kao 100% HRV-i 1. skupine osobna invalidnina iznosila 12 000 kn; a 2001. g. vlast SDP-a smanjila ju je na 8750 kn; a naši njegovatelji također od tada primaju svoju osobnu plaću za našu njegu i skrb u visini 3880 kn. mjesečno jer pošto je smanjena nama osnovnica osobne invalidnine onda je smanjeno i njihovo primanje jer se njihovo primanje veže uz visinu osnovice naše osobne invalidnine. Zato smatram da bi bilo pošteno da nam to sadašnja vlast vrati jer stalno tvrde da stoje uz nas branitelje i invalide, a pošto vidim da vraćaju i iznose mirovina braniteljima kojima je oduzeto po 10% iznosa mirovine. Ako zato nemaju volje onda bi bilo bar pošteno da se od sada pa nadalje iznos osobne invalidnine godišnje povećava na sličan način kao i mirovine svih vrsta umirovljenika u RH; a iznos povećanja i rasta primanja naših njegovatelja da se uredi na neki drugi način tako da i njima godišnje rastu primanja kao i svim drugim radnicima koji rade u javnim ili državnim službama jer ovo koliko sada dobivaju mjesečno je sramota ministarstva branitelja i RH; ako se to sada ne uredi u vezi nas invalida i naših njegovatelja ne znam kad će. Već sam prošle godine bio na sastanku kod ministra Tome Medveda u ministarstvu branitelja u vezi ove teme i nekih drugih tema koje se tiču nas najtežih invalida i naših njegovatelja. To možete provjeriti po mom imenu i prezimenu, a ministar Medved je moje prijedloge također zapisao i rekao da će se to uskoro riješiti pa nadam se da je ova izmjena i dorada zakona o Hrvatskim braniteljima jedan dio koji se počinje rješavati. To je moj prijedlog i bilo bi mi drago da ga razmotrite i usvojite, unaprijed hvala. Zlatko Lacković HRV-i 100%  prva skupina, ovo piše moja kćer pošto ja ne mogu pisati sa rukama.","Prihvaćen","Osnovicu za određivanje mjesečnog iznosa osobne invalidnine invalida I. skupine određivat će Vlada RH svojom odlukom svake godine te će na taj način omogućiti rast osobne invalidnine i naknade za njegovatelje. Izmjenama i dopunama Zakona također će se predvidjeti da iznos osnovice za narednu godinu ne može biti niži od iznosa određenog za prethodnu godinu."]